Työväenopistolaisten laulu
1. Me laulamme laulua vaikeuden,
 työn laulua laulamme veljet.
 Työn laulua kantelo kaiuttaa,
 työn riemusta henkemme voiman saa,
 me tahdomme aukoa teljet
 näin laulaen veljet!
 Me tahdomme aukoa teljet nuo,
 jotka tiedon on templien eessä,
 me tahdomme tutkia tunnustaa,
 mikä ihminen on, mik’ on, hengen maa,
 mikä mahti on ilmassa,
 veessä ja auringon eessä?

 2. Työn yhteisen, yhteisinnoinkin
 me pyrimme määrää kohti,
 mikä sielumme kaipuulle rauhan tois,
 elon huolihin hoivan ja lohdun lois,
 elon huolihin käskyt johti,
 joka uskoa tohti.
 Näin laulamme laulua Suomenmaan,
 käy joukkohon sisko ja veikko,
 on voimamme valtoja valkeuden,
 on taikamme tietoja totuuden,
 olet yksin ehkä sä heikko,
 käy kanssamme veikko!

Eero Eerola.

Eero Eerola